Die wêreld in foto’s – 2 Januarie 2018Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. ŉ Vrou hou haar baba vas terwyl sy kyk hoe vulkaniese as die lug ingespoeg word op Berg Sinabung in Indonesië. Dié berg is een van dié land se 129 aktiewe vulkane. (Foto: Alberth Damanik, Xinhua) Ysblokke lê langs die Songhua-rivier in Harbin in China. Harbin hou elke jaar ŉ internasionale ys- en sneeufees met yskerfwerk. (Foto: Wang Jianwei, Xinhua) Die olifant Anchali sleep ŉ Kersboom sy omheining binne in die dieretuin in Berlyn, Duitsland. Elke jaar word ou Kersbome vir die olifante gegee as ŉ versnapering. (Foto: Michael Sohn, AP) Reddingswerkers by Apple Tree Bay in Nieu-Suid-Wallis in Australië waar die wrak van ŉ vliegtuig wat verlede week in ŉ rivier noord van Sydney geval het, uitgehaal word. Ses mense het in dié ongeluk gesterf. (Foto: Mick Tsikas, AP) ŉ Hindoe bid tot die songod ná ŉ badritueel by “Sangam”, die plek waar die heilige riviere, die Ganges en die Yamuna, saamvloei. (Foto: Rajesh Kumar Singh, AP)